สกัดจับแก๊งส่งสิ่งเสพติด พบยาบ้า 1 ล้านเม็ด ยาไอซ์อีก 92.7 กก.
(ภาพจาก ตำรวจชุดจับกุม),เจ้าหน้าที่ตำรวจ สภ.แม่สาย-สภ.แม่จัน จ.เชียงราย สกัดจับแก๊งส่งยาเสพติด พบยาบ้ากว่า 1 ล้านเม็ด ยาไอซ์อีก 92.7 กก. เฮโรอีนอีก 165 กก.,เมื่อวันที่ 23 ก.พ.60 พ.ต.อ.ทรงกริช ออนตะไคร้ ผกก.สภ.แม่สาย และ พ.ต.อ.ธาตรี กุลวัฒน์ ผกก.สภ.แม่จัน จ.เชียงราย ทราบว่าจะมีการลักลอบนำยาเสพติดจากประเทศเพื่อนบ้านเข้าสู่พื้นที่ชั้นใน จึงได้สั่งการให้ตำรวจชุดสืบสวน สภ.แม่สาย และ สภ.แม่จัน สนธิกำลังกันตั้งจุดตรวจจุดสกัดเขตพื้นที่บ้านศาลาเชิงดอย หมู่ 6 ต.ห้วยไคร้,ทั้งนี้พบรถยนต์เก๋ง ยี่ห้อมิตซูบิชิ ทะเบียน กจ 4973 พะเยา และรถยนต์กระบะ ยี่ห้อมิตซูบิชิ ทะเบียน บบ 1730 พะเยา ขับไล่ตามกันมาท่าทางน่าสงสัย โดยขับขี่อย่างรวดเร็ว จึงนำรถออกติดตามไปจนถึงบริเวณถนนสายแม่จัน-เชียงแสน จึงสามารถสกัดจับไว้ได้,จากการตรวจค้นรถทั้งสองคัน พบยาบ้า 1 ล้านเม็ด ยาไอซ์ 89 ก้อน น้ำหนักรวมสิ่งห่อหุ้มทั้งหมดประมาณ 92.7 กิโลกรัม เฮโรอีน จำนวน 430 ก้อน น้ำหนักรวมสิ่งห่อหุ้มทั้งหมดประมาณ 165 กิโลกรัม พร้อมควบคุมตัวผู้ต้องหาจำนวน 3 คน ประกอบด้วยนายกั๋ว แซ่ย่าง อายุ 26 ปี นายกริช (นามสมมติ) อายุ 18 ปี นายเฮ้อ แซ่ท่อ อายุ 26 ปี จึงนำตัวไปสอบสวนดำเนินคดีและขยายผลถึงผู้บงการตามกฎหมายต่อไป.
เจ้าหน้าที่ตำรวจ สภ.แม่สาย-สภ.แม่จัน จ.เชียงราย สกัดจับแก๊งส่งยาเสพติด พบยาบ้ากว่า 1 ล้านเม็ด ยาไอซ์อีก 92.7 กก. เฮโรอีนอีก 165 กก.
ยาบ้า,ยาไอซ์,สภ.แม่จัน,สภ.แม่สาย,เชียงราย